วิเคราะห์การเมือง : ชิ่งลูกมั่วฟอร์มโบราณ
ซึมซับประสบการณ์ สั่งสมวิชามา 5-6 ปี จน เขี้ยวงาการเมือง งอกตามธรรมชาติถึงจุดไม่พลาดงับเหยื่อง่ายๆตามลีลาที่ นายกฯลุงตู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ตีกรรเชียงชิ่ง ไม่หือไม่อือกับเวที ส.ส.พรรคพลังประชารัฐรับมือศึกอภิปรายไม่ไว้วางใจ ที่พัทยา จังหวัดชลบุรี ที่ทีมงาน อ.ส.ว.สร้างสรรค์ นายอนุชา นาคาศัย รองหัวหน้าพรรค นายสุชาติ ชมกลิ่น ประธาน ส.ส.พรรค นายวิรัช รัตนเศรษฐ ประธานวิปรัฐบาล รับเป็นโต้โผใหญ่ฉากหน้าคือ ขุนอาสา องครักษ์พิทักษ์รัฐมนตรีบู๊เกมเชือดในสภาแต่ฉากซ้อนมันคือการโชว์พลัง อวดบารมี ลุ้นบำเหน็จเก้าอี้รัฐมนตรี ใช้เส้น พี่ใหญ่ อย่าง บิ๊กป้อม พล.อ.ประวิตร วงษ์สุวรรณ รองนายกฯ ประธานยุทธศาสตร์พรรคพลังประชารัฐมัดจำแต้มกับ นายกฯลุงตู่ ในคิวปรับ ครม.แน่นอน เมื่อผู้นำเบอร์หนึ่งรัฐบาลไม่เออออห่อหมกกับอีเวนต์จัดทัพรับศึกอภิปรายไม่ไว้วางใจยืนยันรับมือเองได้ พร้อมตอบตามข้อเท็จจริงที่สำคัญก่อนหน้านี้ นายกฯลุงตู่ ได้สั่งการตรงในที่ประชุม ครม.ให้ จอมยุทธ์กวง นายสมคิด จาตุศรีพิทักษ์ รองนายกฯ ช่วยคุมเกมคุ้มกันหลัง สนับสนุนข้อมูลเศรษฐกิจตอบโต้ฝ่ายค้านในห้องประชุมสภานั่นหมายถึงความเชื่อมั่น ไว้วางใจมวยรุ่นใหญ่เชิงสูงมากกว่าลุงตู่ ไม่เสี่ยงโดนด่า เสียรังวัดกับลูกมั่วการเมืองน้ำเน่าสูตรโบราณที่แน่ๆเมื่อ พล.อ.ประยุทธ์ไม่เน้นเกมองครักษ์พลังประชารัฐป่วนฝ่ายค้าน นั่นก็เท่ากับไม่ต้องปูนบำเหน็จให้ความดีความชอบกับใครเป็นกรณีพิเศษไม่ติดค้างหนี้บุญคุณ ต้องจัดเก้าอี้รัฐมนตรีตอบแทนใครปล่อยให้เป็นภาระของ พี่ใหญ่ แจกกล้วย เล่นบทฤาษีเลี้ยงลิง เปิดฟาร์มเพาะงูเห่าไปตามถนัดส่วน นายกฯลุงตู่ ก็ยังลอยตัวอยู่เหนือเกมการเมืองเรื่องโควตากลุ่ม แก๊ง ก๊วนถือสิทธิ์ขาดในการบริหารจัดการอำนาจแต่เพียงผู้เดียวแต่ที่เสียวกว่าใคร ในสถานการณ์ แฟนคลับน้อย ต้องรีบหาแนวร่วมเป็นไม้กันหมาอารมณ์แบบที่ บิ๊กป๊อก พล.อ.อนุพงษ์ เผ่าจินดา รมว.มหาดไทย แบะท่าแบไต๋ มีความเป็นไปได้ที่อาจจะไปร่วมงานสัมมนารับศึกซักฟอกของพรรคพลังประชารัฐ ถือเป็นการกระชับความสัมพันธ์ในฐานะเป็นบุคคลในรัฐบาลและมีพรรคร่วมรวมอยู่ เป็นการให้ความสำคัญกับการทำงานร่วมกันผิดวิสัยเสือซุ่มสิงห์เงียบ ที่ปกติเคร่งขรึมไม่สุงสิงกับใครงานนี้ พี่รอง ต้องหันมาสร้างสัมพันธ์กับ ส.ส. พึ่งบริการองครักษ์สายตรง พี่ใหญ่แหยงถูกโดดเดี่ยว โดนรุมกินโต๊ะในสภาตามข้อหาแรงๆในญัตติเชือดของฝ่ายค้านที่พุ่งเป้าปมทุจริตเอื้อ บริวารพวกพ้องอาการเดียวกับนายวิษณุ เครืองาม รองนายกรัฐมนตรี ที่ออกโรงหนุนตัวโก่ง ยืนยันโดยหลักแล้วรัฐมนตรีที่อยู่ในข่ายโดนอภิปรายควรจะไปเพื่อจะได้ฟังคำแนะนำจากคนที่มีประสบการณ์ถึงวันที่ โคตรเซียนกฎหมาย ต้องพึ่งบริการนักการเมืองอาชีพตามฟอร์มหนุ่มใหญ่บริสุทธิ์ โดนเปิดซิง ถูกจับขึ้นเขียงเชือดครั้งแรกในชีวิตต่อให้ศรีธนญชัยเรียกพี่ แต่เวทีเชือดในสภา วิษณุ ขาสั่นก็แล้วกันแต่คนที่ยกระดับความเป็นเซียนขึ้นผิดหูผิดตา เมื่อเทียบกับอดีตที่ต้องท่องสคริปต์ตอบในสภาตามลีลาของ เดอะซัน นายสุริยะ จึงรุ่งเรืองกิจ รมว.อุตสาหกรรม แกนนำทีมสามมิตร พรรคพลังประชารัฐ ที่ออกตัวปฏิเสธนิ่มๆไม่ได้ไปร่วมเวทีสัมมนาเตรียมรับมือศึกซักฟอกของพรรคพลังประชารัฐที่พัทยาช่วงสุดสัปดาห์นี้ เพราะมีปัญหาสุขภาพแต่ได้มอบหมาย ส.ส.ในทีมเตรียมข้อมูลเสิร์ฟนายกรัฐมนตรีส่วนที่ฝ่ายค้านกังวลเรื่ององครักษ์ของพรรคพลังประชารัฐป่วนการประชุมทำให้เสียบรรยากาศนั้น หาก ส.ส.ฝ่ายค้านอภิปรายอยู่ในประเด็น แล้วถ้า ส.ส.ฝ่ายรัฐบาลไปป่วน ประชาชนเห็นก็จะเสียศรัทธา ตราบใดที่ผู้อภิปรายอยู่ในประเด็น ผู้ถูกอภิปรายก็ชี้แจง ทุกอย่างก็จบดักคอทั้งฝ่ายค้านอย่าชกใต้เข็มขัด และดักทางพวก จ้องโชว์ ทีมพลังประชารัฐอย่าตีรวนทำโดนโห่สุริยะ เน้นฟอร์มนิ่ง แท็กทีม สมคิด ชกมีเชิงแบบมวยเบอร์ใหญ่ไฟต์เดิมพันวัดใจ ถ้าปล่อย ลุงตู่ โดนน็อก รัฐบาลก็เจ๊งกันหมด.ทีมข่าวการเมือง
ซึมซับประสบการณ์ สั่งสมวิชามา 5-6 ปี จน เขี้ยวงาการเมือง งอกตามธรรมชาติ ถึงจุดไม่พลาดงับเหยื่อง่ายๆตามลีลาที่ นายกฯลุงตู่ พล.อ.ประยุทธ์ จันทร์โอชา
วิเคราะห์การเมือง,ประยุทธ์ จันทร์โอชา,สุริยะ จึงรุ่งเรืองกิจ,กลุ่มสามมิตร,พรรคพลังประชารัฐ,อภิปรายไม่ไว้วางใจ,ซักฟอกรัฐบาล,ข่าวทั่วไป